ลักษณะร้าน : เป็นร้านขายอาหารตามสั่งขนาดกลางๆ ที่ขายอยู่ท่ามกลางหอพักของชาวเชียงใหม่ เรียกได้ว่าหิวแล้วลงมาซื้อกินฝากท้องได้เลย

เล่าตอนที่ไปถึงร้าน : ตอนไปถึงร้านเป็นเวลา 10 โมงกว่าๆ ตอนนั้นหิวมาก ขับรถหลงทางแล้วบังเอิญมาเจอร้านนี้ เลยส้มหล่น กินซะเลย 555+
ที่ร้านจะเป็นร้านแบบเปิด มีโต๊ะภายในร้านเยอะ ร้านสะอาด และมีลมพัดเข้าร้านเรื่อยๆ ไม่ร้อนมาก นั่งสบาย

ที่ตั้งร้าน : ร้านตั้งอยู่บนถนนเจดีย์ปล่อง

เมนูเด่นของร้าน : อาหารตามสั่ง ทั้งแบบราดข้าวและจานเดียว
ราคา : จานละ 30-35 บาท

สำหรับในวันนี้ผมสั่ง ข้าวหมูกระเทียมไข่เจียวและข้าวกระเพราเนื้อมากิน
รสชาติ : หมูกระเทียมนั้นทำรสชาติออกมาได้รสหวานมันอ่อนๆ กินแล้วไม่ค่อยรู้สึกถึงความเข้มเท่าไหร่ ใช้น้ำพริกน้ำปลาช่วยเสริมให้รสอร่อยมากขึ้น ตัวเนื้อหมูนุ่ม มีทั้งส่วนเนื้อและมันปนๆกัน ไม่เหม็นคาว
ส่วนไข่เจียวนั้นทอดออกมาได้รสหวานอร่อย ทานง่ายมากๆ
ข้าวกระเพราเนื้อนั้นผัดออกมาได้รสชาติกลางๆ ไม่เผ็ดมาก เป็นรสหวานเข้มนิดๆ อร่อยดี แต่เนื้อนั้นมีทั้งส่วนที่นุ่มและเหนียวปนๆกัน ให้รสหวานเนื้อดีครับ

สรุปคะแนนตามความคิดเห็นของผม (เต็ม 5 คะแนน)
รสชาติ : 3 = โดยรวมๆแล้วกินแล้วรู้สึกธรรมดา ไม่ได้ไม่ดี แต่ก็ไม่ได้ติดใจอะไรมาก
บรรยากาศ : 3 = ร้านดูธรรมดา แต่สะอาดน่านั่ง
บริการ 3 = บริการธรรมดา
ราคา : 4.5 = ราคาเทียบกับปริมาณแล้วถือว่าคุ้มค่ามาก ให้เยอะเกินราคา

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
นายลักกี้ Review at 19 / 5 / 56
